એક મિત્રે સહૃદયી તો માની લીધું કે હું ફરિયાદ કરતો કરતો નાસ્તિક બની ગયો હોઈશ. એમાં એમનો વાંક નથી. કોની આગળ ફરિયાદ કરવાની? કોઈ વ્યક્તિ આગળ ફરિયાદ કરો, સમસ્ત આગળ કઈ રીતે ફરિયાદ કરી શકો? સમસ્ત તો સમસ્તનું હોય, સર્વનું હોય ત્યાં ફરિયાદ કોની કરવાની? પણ તમે નાસ્તિક કેમ બની ગયા તેવું પૂછનાર અમુક વ્યક્તિઓ પોતે એક સ્ટેપ ઊંચા ઉભા હોય અને ભગવાનને ખૂબ વહાલો હોય તેવા ભાવ સાથે પૂછતા હોય છે. અને સામેવાળો નાસ્તિક જાણે કોઈ હીન વ્યક્તિ હોય ગુનેગાર ભગવાનને હાથે સજા પામેલો હશે માટે ફરિયાદ સ્વરૂપે નાસ્તિક બન્યો હશે તેમ માનતા હોય છે. જો કે ઘણા લોકો તે રીતે નાસ્તિક બન્યા પણ હોય છે. એમનું ધાર્યું ના થયું હોય કે ઘરમાં એવા દુઃખદ બનાવો બન્યા હોય તેમાં ઈશ્વર પ્રત્યેની આસ્થા ડગી હોય.